Den 25. februar 2015 ble det holdt generalforsamling i Oslo Schakselskap.
Sted: Oslo Schakselskaps lokaler i Bogstadveien 30, 7. etg. Kl. 19:30

KONSTITUERING

Leder Ole Chr Moen åpnet møtet og opptok fortegnelse over møtende medlemmer.

Til stede var: Ole Chr Moen, Leif Erlend Johannessen, Widar Fossum, Tormod Claussen, Dag Eriksen, John Kr Johnsen, Ørnulf Stubberud, Anders Høyer Berg, Viggo Guddahl, Trond Munkejord og Atle Grønn.

VALG AV MØTELEDER OG PROTOKOLLUNDERSKRIVERE

Ole Chr Moen ble enstemmig valgt som møteleder og Leif Erlend Johannessen som referent.

Til å undertegne protokollen ble valgt Viggo Guddahl og Trond Munkejord.

GODKJENNING AV INNKALLING OG DAGSORDEN

Det fremkom ingen bemerkninger til innkalling og dagsorden. Generalforsamlingen ble erklært for lovlig satt.

STYRETS ÅRSBERETNING FOR 2014

Formannen gjennomgikk årsberetningen. Det ble orientert særskilt om den økonomiske situasjonen knyttet til OSSU og OSSUs regnskaper.

Årsberetningen ble enstemmig godkjent.

ÅRSREGNSKAP MED REVISJONSBERETNING FOR 2014

Kasserer Dag Eriksen gjennomgikk klubbens driftsregnskap. Det ble tatt opp i hvilken grad en kunne øke grasrotandelen.

Fondsregnskapet for Claus Lowzows minnefond ble gjennomgått. Avkastningen i 2014 var på kr 2.338,61. Ingen utdelinger var foretatt.

Tormod Claussen gjennomgikk regnskapet for Heftyes gave for 2014.

Tore Nilssens revisjonsberetning med anbefaling om at regnskapene for Oslo Schakselskap og Heftyes gave godkjennes, ble lest opp.

Generalforsamlingen godkjente samtlige regnskap med den endring at aktivaposten i Oslo Schakselskaps regnskap økes tilsvarende passivaposten i Heftyes gaves regnskap, jf. punktet om "mellomværende OSS". Widar Fossum orienterte om at posten knytter seg til salget av et maleri.

Ole Chr Moen orienterte om at AS Bogstadveien 30 Byggeselskap, hvor Oslo Schakselskap er aksjonær, har fått opsjon på kjøp av tomten (AS Bogstadveien 30).

FASTSETTELSE AV KONTINGENT OG GODKJENNING AV BUDSJETT

Det var ikke innkommet forslag om endring av kontingenten. Styret ble gitt fullmakt til å utarbeide et arbeidsbudsjett for 2015.

INNKOMNE FORSLAG

Det var ingen innkomne forslag å behandle.

STYREVALG

Valgkomiteens leder Atle Grønn la fram forslag om at styremedlem Jon Børresen erstattes av Anders Høyer Berg som har gjort en fremragende innsats for klubben i 2014. For øvrig redegjorde han for at det ikke var innkommet forslag om endringer i **klubbstyrets** sammensetning. Forslaget ble enstemmig vedtatt.

**Klubbstyret** består etter valget av:

Leder Ole Chr Moen

Nestleder Leif E. Johannessen

Kasserer Dag Eriksen

Styremedlem Mathias Nesheim

Styremedlem John Kr. Johnsen

Styremedlem Yonne Tangelder

Styremedlem Anastasia Edakina

Styremedlem Tormod Claussen

Styremedlem Anders Høyer Berg

Det var ikke innkommet forslag om endringer i sammensetningen av **Styret for Johs G. Heftyes** **gave**. Styret består etter valget av:

Leder (oldermann) Widar Fossum,

vara Tom Jenkins

Medlem Ole Chr. Moen,

vara Leif E. Johannessen

Medlem Aleks Semakoff,

vara Leif Øgaard

Det var ikke innkommet forslag om endringer i sammensetningen av **Claus Lowzows minnefond** som etter valget består av:

Leder Leif Øgaard

Medlem Aleks Semakoff

Medlem Einar Sæther

Det var ikke innkommet forslag om nye revisorer som etter valget er:

Tore Nilssen

Henrik Wrangell

I **valgkomiteen** hadde Sverre Johnsen uttrykt ønske om å fratre. Generalforsamlingen valgte enstemmig Sylvia Johnsen som nytt medlem av valgkomiteen som etter valget består av:

Leder Atle Grønn

Medlem Ørnulf Stubberud

Medlem Sylvia Johnsen

Generalforsamlingen ble hevet kl. 21:30.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trond Munkejord Viggo Guddahl

|  |
| --- |
|  |